Днямі ў вядучай педагагічнай УВА краіны — БДПУ імя Максіма Танка — адбылася ІІ Рэспубліканская канферэнцыя “Педагагічныя класы: вопыт і перспектывы”, на якой былі падведзены вынікі работы класаў і груп педагагічнай накіраванасці і вызначаны перспектывы педагагічнай прафілізацыі ва ўстановах агульнай сярэдняй адукацыі. На яе былі запрошаны больш за 300 настаўнікаў, кіраўнікі ўстаноў адукацыі, у якіх адкрыты педагагічныя класы, а таксама прадстаўнікі ўпраўленняў адукацыі, інстытутаў развіцця адукацыі, выкладчыкі і студэнты. У рабоце канферэнцыі прынялі ўдзел намеснік міністра адукацыі Р.С.Сідарэнка, намеснік старшыні Пастаяннай камісіі па адукацыі, культуры і навуцы Палаты прадстаўнікоў Нацыянальнага сходу Рэспублікі Беларусь Т.Р.Якубовіч.